Abia asteptam sa vad modele custom de GTX 1080. Inca de cand Nvidia a anuntat ca fac miscarea cu Founders Edition era clar ca vom avea doua fronturi de lupta pentru producatorii de placi video. Unul in care pretul conteaza si in care produsele sunt mai slabe calitativ decat Founders Edition si unul in care singurul lucru care conteaza este calitatea, iar pretul pare obscen utilizatorilor obisnuiti.

Asus Strix GTX 1080 este primul model custom pe care il vedem in "piele si oase" si stim de cateva zile ca are niste specificatii impresionante. Totusi, cel mai interesant lucru il reprezinta frecventa maxima pe care o poate atinge. Eu sunt curios cat de sus poate fi overclock-ata fata de Foudenr Edition care a ajuns pe la 2050 MHz.

Oare Strix atinge 2300-2400 MHz? Habar n-am. Vom afla in cele ce urmeaza. E clar ca pare potenta avand in vedere ca are un conector PCIe de 6 pini in plus pentru alimentare.

Cert este ca aduce lucruri interesante pentru anul 2016 si asta inseamna caracteristici in jurul VR-ului si LED-uri RGB.

Specificatii

Specificatiile sunt impresionante atunci cand te uiti si la cele ale altor producatori. Oricum, la placile custom care au o constructie calitativa nu conteaza frecventele out of the box, ci cele maxime la care poti ajunge. Asadar, trebuie sa vedem neaparat cam cat poate fi overclock-at acest model.

Bineinteles, cifrele sunt in mare cam aceleasi. Sunt diferite cele legate de frecvente si latime de banda. Dar altfel nu are ce sa se modifice. In esenta este vorba de acelasi GP104 ca in cazul lui GTX 1080 Founders Edition.

Constructie si caracteristici

VRM-ul este cea mai importanta componenta a acestei placi video. Este motivul pentru care asteptam atat de mult sa vad constructiile custom ale altor producatori. GTX 1080 Strix are un VRM format dein 8+2 faze fata de 5+1 cat are GTX 1080 Founders Edition. Este un upgrade impresionant mai ales ca placa video de la Asus se alimenteaza si folosind doi conectori, unul de 6 si altul de 8 pini, nu doar unul de 8 ca in cazul modelului Founders Edition.

Poate ca te intrebi la ce ai nevoie de asa ceva. Ei bine, la stabilitatea placii video la frecvente ridicate. Un VRM solid va rezista unei sarcini mai mari pusa de un GPU overclock-at.

La fel ca in cazul lui GTX 1080 Founders Edition, si Asus GTX 1080 Strix este dotat cu un backplate. Singura diferenta dintre cele doua backplate-uri o face faptul ca cel Asus are logo-ul ROG iluminat RGB.

Caracteristici Asus

GTX 1080 Strix are destul de multe caracteristici interesante pentru placile video Asus, insa am sa va povestesc succint despre cateva dintre ele.

DirectCU III - este sistemul de racire pe care Asus il tot folosesc de ceva vreme. De la o iteratie la alta au adus imbunatatiri, insa mereu au exista doua heatpipe-uri care nu faceau contact cu GPU-ului. Vom verifica si daca la GTX 1080 Strix este la fel.

FanConnect - asta este o caracteristica super misto si ma intreb de ce abia Asus o integreaza abia in 2016. Placa video are dispusi doi conectori cu 4 pini pentru a conecta doua ventilatoare cu PWM a caror turatie variaza in functie de temperatura GPU-ului. Cu alte cuvinte, face acelasi lucru pe care il face un fan controller inteligent precum NZXT GRID+ V2.

Aura RGB Lighting - Evident, placa video trebuie sa faca lumina ca sa iti poti exprima starile de spirit. Daca te simti roz, luminezi placa roz, daca te lasa rece iluminarea, lasi default sau o stingi. Oricum, e un feature cool pentru unii si inexistent pentru altii.

VR-Friendly HDMI ports - Tocmai ce m-am jucat cu un Oculus si mi-am dat seama ca e chiar naspa sa ai un singur HDMI. In sufragerie am TV-ul conectat prin HDMI, iar casca VR trebuia conectata tot prin HDMI. A trebuit sa caut un adaptor de la DVI la HDMI ca sa pot face ceva.

Galerie foto

Platforma de test si metodologie

Pentru testarea noii placi video am folosit urmatoarele componente:

Placa de baza: Asus Z170 Deluxe

Procesor: Intel Core i7 6700K @4,5 GHz

Cooler: Noctua NH-D15

RAM: 4x4GB Corsair Vengance @ 3200 MHz

Stocare: mSATA 240 GB Kingston + Kingston HyperX Savage 480 GB

Sursa: Enermax Platimax 1500W

Display: Asus PG27AQ

Jocurile folosite pentru testele placilor video sunt:

Bioshock Infinite

Thief

Dragon Age Inquisition

DiRT Rally

GTA V

Middle-Earth: Shadow of Mordor

Rainbow 6 Siege

FarCry Primal

The Division

Ashes of the Singularity

HITMAN 2016

Rise of the Tomb Raider

Bineinteles, pentru fiecare dintre jocuri am ales o serie de setari care vor ramane batute in cuie de acum incolo. In unele cazuri am avut in vedere si posibilitatea ca acele jocuri sa ramana in procedura noastra de test peste cativa ani si din acest motiv am ales sa rulam si folosind AntiAliasing la rezolutii mari precum 4K. Rezultatele pe care le veti vedea pot parea stupide. Sunt foarte mici. Dar, odata cu progresul tehnologic veti vedea si scalarea acestora.

Singurul test sintetic pe care il rulam este 3D Mark in modul Firestrike Extrem, dar si Ultra. Acest mod din urma l-am rulat doar pe cele mai noi placi, insa in Extreme avem o colectie frumoasa de rezultate obtinute de-a lungul timpului. Mai exact de cand am schimbat platforma de test, adica la lansarea lui Skylake.

Acelasi lucru este valabil si pentru temperatura si consum. Fiind aceeasi platforma de test, ne permitem sa va servim mult mai multe rezultate decat subiectii principali ai acestui articol

La capitolul jocuri ne vom rezuma la a testa urmatoarele placi video:

Nvidia GeForce GTX 1070 @ default clocks & Overclocked

Nvidia GeForce GTX 1080 @ default clocks & Overclocked

Asus ROG Strix GeForce GTX 1080 @ OC mode & Overclocked

Pentru placile video Nvidia am folosit driverul 368.19.

Sistemul de operare este Windows 10, deoarece o serie dintre jocuri sunt compatibile DirectX 12 si acest API este disponibil doar pentru Windows 10.

Temperatura si consum

Temperaturi

Load 100% cu ventilatorul setat pe auto

Partea interesanta o reprezinta frecventa care in cazul in care GPU-ul este incarcat "sare" la 2000 MHz. Asta arata ca GPU-ul este racit mult mai bine decat in cazul modelului Founders Edition. Turatia ventilatoarelor ajunge la aproximativ 1900 rpm si zgomotul produs de ele este sesizabil, dar nu deranjant.

Temperatura lui GTX 1080 Strix este cu 10°C mai mica decat a modelului de referinta, in ciuda faptului ca GPU-ul ruleaza la o frecventa mai mare.

Load 100% cu ventilatorul setat la putere maxima

Cand am crescut turatia ventilatorului temperatura a scazut cu 10°C. Nu este o valoare foarte mare, insa iti va permite sa racesti GPU-ul in cazul in care reusesti sa il overclock-ezi mai mult.

Este interesant ca pe toata perioada cat a rulat Unigine Heaven in background, frecventa GPU-ului a crescut pana la un maxim de 2038 MHz. Si asta s-a intamplat doar pentru ca a fost GPU-ul racit mai bine.

Probabil o racire cu lichid l-ar face sa urce singur chiar mai sus de atat.

Mai jos aveti lista cu modelele de referinta si cu turatia lor. Acestea nu pot fi comparate cu cele folosite de Asus pentru GTX 1080 Strix deoarece sunt turbine, iar pe Strix avem ventilatoare normale.

Dar poate sunteti curiosi de valori.

GTX 980 - 4200 rpm

GTX 980 Ti - 4800 rpm

Titan X - 4800 rpm

GTX 1080 - 4000 rpm

GTX 1070 - 4000 rpm

Asus GTX 1080 Strix - 3500 rpm

Consum

Imagini termoviziune

Idle

Load

Temperaturi din imaginile cu termoviziune

Scenariul idle nu este foarte interesant, totusi va puteti da seama de ce placa video poate rula in idle si cu ventilatoarele oprite, este totul rece. In load se observa ca temperatura creste, insa nu la cote alarmante. In stanga placa este in idle, iar in dreapta in load.

Overclocking

Pentru a creste frecventele am folosit aplicatia GPU Tweak II deoarece este singura capabila sa si creasca voltajul GPU-ului.

Totusi, desi este posibila cresterea pana la 1,2v, voltajul maxim aplicat a fost de 1,083v. Nu a vrut in niciun fel sa aplice voltaj mai mare desi in teorie ar fi trebuit sa ajunga la cel putin 1.170v.

Oricum, cresterea e buna. Pe alocuri mai sarea si pe la 2202 MHz.

Veti vedea in capitolul cu teste ca overclocking-ul peste 2050 MHz este inutil in momentul de fata deoarece doar 3 aplicatii beneficiaza de sporul de performanta. Mi se pare ca driverii Nvidia sunt tare prosti in momentul de fata.

Daca vom observa ca se schimba lucrurile, vom lua iar placa de la Asus si vom retesta.

Teste de performanta - detaliat

3D Mark Firestrike

Teste FHD - 1080P

Teste QHD - 1440P

Teste UHD - 2160P

Teste de performanta - simplificat

De data aceasta sunt mai usor de urmarit toate graficele de performanta, insa, varianta simplificata va va ajuta sa vizualizati diferenta intre varianta Strix si Founders Edition atunci cand sunt overclocked. Adica una insignifianta, desi frecventa variantei Strix era mai mare cu 100 MHz

Din media de mai jos ne vom apuca sa il spargem in mai multe medii interesante care au ajutat la acest prim grafic. Vom imparti in primul rand pe rezolutii pentru ca majoritatea oamenilor au ecrane Full HD si cativa QHD si poate s-a trezit cineva intre timp sa isi ia si un 4K. Evident, vom sparge mediile si in teste fara AntiAliasing. Eu unul nu folosesc niciodata AntiAliasing si majoritatea gamerilor care prefera un numar mare de cadre pe secunda stiu despre ce vorbesc si despre impactul asupra performantei pe care il are.

Overall Average

Media pe rezolutii cu tot cu AntiAliasing

Media pe rezolutii fara AntiAliasing

Concluzii

GTX 1080 Strix a facut o impresie buna chiar din prima. Frecventa la care ruleaza out of the box este printre cele mai mari ale modelelor custom de GTX 1080 anuntate si se observa ca ofera si niste rezultate pe masura. Bine, placa video are frecventele un pic mai mici decat cele folosite de noi la default, insa daca instalezi aplicatia lor GPU Tweak II acestea vor creste singure daca selectezi OC mode. Repet, daca selectezi. Sa nu cumva sa crezi ca trebuie sa faci vreo setare. Trebuie doar sa dai un click.

Ar fi fost misto daca faceau ca placa sa functioneze direct la acele frecvente. Asa te puteau scuti de a mai instala aplicatia lor care iti trimite doua notificari la fiecare startup "Ba, vezi ca eu rulez aici in background. A, si partea de monitorizare ruleaza si ea in background". Dar banuiesc ca te poti obisnui rapid.

Ma bucur ca LED-urile RGB nu sunt foarte puternice si le poti lasa pornite pentru ca nu te vor deranja. Nu sunt niste lanterne. Felurile in care se aprind sunt interesante, insa ar fi fost misto daca integrau partea de iluminare direct in GPU Tweak si nu era nevoie de o alta aplicatie separata.

In ceea ce priveste pretul, acesta este necunoscut in sensul ca placa nu exista la raft in Romania. Si din ce am inteles va dura ceva pana va deveni disponibila asa cum ar trebui. Din ce am discutrat cu oficialii Asus, acestia estimau ca ar trebui sa coste in jurul a 3800 Lei. E mare pretul. Fara dubiu. Dar depinde foarte mult la ce te raportezi.

Daca in cazul lui GTX 1080 Founders Edition ne raportam la GTX 980 si spuneam ca are pretul mare, in cazul lui Strix 1080 ar trebui sa ne raportam la pretul lui Founders Edition si vom vedea ca in definitiv nu este exagerata diferenta de pret (dintre pretul de achizitie actual pentru FE si estimarea de Strix), 3589 Lei vs 3800 Lei.

N-am spus nimic despre nivelul de zgomot deoarece nu l-am masurat, insa, asa cum va asteptati, este mult mai silentioasa decat Founders Edition. Nu ca ar fi prea greu.

Si da, fiule, 3800 Lei sunt ai naibii de multi bani.

+ Performanta out of the box

+ Temperaturi

+ Nivel zgomot

+ LED-uri RGB subtile